Publication: Magyar Közlöny
Issue: MK-2000-14 (Year: 2000, Number: 14)
Era: 1990-2004
Section: 
Paragraph Index: 77

d) A „dokumentum” szó jelentése a hordozó eszköz fizikai megjelenésétől és jellegétől függetlenül minden rögzített információt magában foglal, beleértve, korlátozás nélkül, az írott és nyomtatott anyagokat, adatfeldolgozó kártyákat és szalagokat, térképeket, táblázatokat, fényképeket, festményeket, rajzokat, metszeteket, vázlatokat, munka közben készített jegyzeteket és tervezeteket, indigós másodpéldányokat és gépszalagokat, bármilyen módszerrel vagy eljárással készített másolatokat, valamint hangot, beszédhangot, mágneses, elektronikus, optikai és videofelvételeket, bármilyen formában, továbbá beépített vagy kivehető számítástechnikai adattároló eszközzel ellátott, hordozható adatfeldolgozó berendezéseket. II. Függelék A jelen Függelék a Megállapodás szerves részét képezi. A jelen Megállapodás céljai tekintetében a „NATO” kifejezés jelöli az Észak-atlanti Szerződés Szervezetét és mindazokat a szervezeteket, amelyeket vagy az Északatlanti Szerződés, a nemzeti képviselők és a Nemzetközi Titkárság jogállásáról szóló, 1951. szeptember 20-án, Ottawában aláírt Megállapodás, vagy az Észak-atlanti Szerződés alapján felállított nemzetközi katonai parancsnokságok jogállásáról 1952. augusztus 28-án, Párizsban aláírt Jegyzőkönyv határoz meg. III. Függelék A jelen Függelék a Megállapodás szerves részét képezi. Előjogaik figyelembevétele érdekében konzultáció folyik a katonai parancsnokokkal.”

Source: https://magyarkozlony.hu/hivatalos-lapok/77c2ceecf6e7efec9494d1aec047a7d9a685dd01/dokumentumok/6ee390f3a1783b7e5ec1306423685b4bd7fd6f6f/letoltes